Ny finansiel regulering for fondsmæglerselskaber

Opdatering for juni måned 2024

|  |
| --- |
| **OVERBLIK** |
| Uddybning af krav til indberetninger til Erhvervsstyrelsen: [link](#A)Ændring af investorbeskyttelsesbekendtgørelsen i forhold til central investorinformation m.v.: [link](#B)Ny bekendtgørelse om anmeldelse m.v. til Erhvervsstyrelsen: [link](#B1)Ændring af ledelsesbekendtgørelsen: [link](#B2)Opdateret vejledning om forenklede genopretningsplaner: [link](#BB) Opdateret vejledning om indberetning af årsrapporter m.v. til Erhvervsstyrelsen: [link](#BB1)AMLA etableret som ny overordnet europæisk hvidvaskmyndighed: [link](#C)Ny EU-hvidvaskforordning, som delvis vil afløse hvidvaskloven, finder anvendelse fra 2027: [link](#D)Ny niveau 2-forordning om konsolideret tilsyn under IFR: [link](#E)Tre nye niveau 2-forordninger under DORA: [link](#F), [link](#G) og [link](#H) |
| 1. **DANSK REGULERING**
 |
| * 1. **Love**
 |
| (Intet nyt) |
| * 1. **Bekendtgørelser m.v.**
 |
| **Bekendtgørelse om indberetning til og offentliggørelse af årsrapporter m.v. i Erhvervsstyrelsen for virksomheder omfattet af regnskabsregler fastsat ved eller i henhold til lovgivningen for finansielle virksomheder m.v.**Bekendtgørelsen indeholder bl.a. præciseringer af kravene til måden og formaterne for indberetninger til Erhvervsstyrelsen. Bekendtgørelsen afløser den hidtidige bekendtgørelse pr. 1. juli 2024. Visse regler anvendes dog først fra den 1. januar 2025 for regnskabsår, som begynder 1. januar 2024 eller senere.(Offentliggjort den 19. juni 2024, [link](https://www.retsinformation.dk/eli/lta/2024/736))**Bekendtgørelse nr. 760 af 14. juni 2024 om investorbeskyttelse ved værdipapirhandel**Den hidtidige forpligtelse om central investorinformation m.v. fastsat i § 9 er udgået pga. overlap med forpligtelser i PRIIP-forordningen og i CBR-forordningen. Derudover ændres bestemmelserne om nedskrivningsegnede passiver, således at kravene lempes for særlige bail-in instrumenter.Bekendtgørelsen afløser den hidtidige bekendtgørelse pr. 1. juli 2024. (Offentliggjort den 22. juni 2024, [link](https://www.retsinformation.dk/eli/lta/2024/760))**Bekendtgørelse nr. 865 af 23. juni 2024 om anmeldelse, registrering, gebyr samt offentliggørelse m.v. i Erhvervsstyrelsen**Blandt en række ændringer kan nævnes præciseringer af krav til indberetningsmåden. Bekendtgørelsen træder i kraft den 1. juli 2024.(Offentliggjort den 29. juni 2024, [link](https://www.retsinformation.dk/eli/lta/2024/865))**Bekendtgørelse nr. 854 af 25. juni 2024 om ændring af bekendtgørelse om ledelse og styring af pengeinstitutter m.fl.**Ændringsbekendtgørelsens justeringer af ledelsesbekendtgørelsen skal lette arbejdet for institutternes bestyrelser og præcisere visse krav i ledelsesbekendtgørelsens bilag. Ændringerne udspringer af drøftelser mellem Finanstilsynet og forskellige brancheforeninger.Ændringsbekendtgørelsen træder i udgangspunktet i kraft den 1. juli 2024. (Offentliggjort den 28. juni 2024, [link](https://www.retsinformation.dk/eli/lta/2024/854)**Vejledning nr. 9460 af 26. juni 2024 om genopretningsplaner for pengeinstitutter, realkreditinstitutter, et skibsfinansieringsinstitut og fondsmæglerselskaber**Vejledningen retter sig til institutter, herunder fondsmæglerselskaber, som er omfattet af genopretningsbekendtgørelsen, og som efter bekendtgørelsen kan udarbejde forenklede genopretningsplaner.Vejledning nr. 9447 af 16. maj 2023 om genopretningsplaner for pengeinstitutter, realkreditinstitutter, et skibsfinansieringsinstitut og fondsmæglerselskaber bortfalder samtidig.(Offentliggjort den 27. juni 2024, [link](https://www.retsinformation.dk/eli/retsinfo/2024/9460))**Vejledning nr. 9461 af 24. juni 2024 til bekendtgørelse om indberetning til og offentliggørelse af årsrapporter m.v. i Erhvervsstyrelsen for virksomheder omfattet af regnskabsregler fastsat ved eller i henhold til lovgivningen for finansielle virksomheder m.v.**Vejledningen omhandler indberetning til og offentliggørelse af årsrapporter m.v. i Erhvervsstyrelsen for finansielle virksomheder m.v. Den adresserer, hvilke dokumenter der skal indsendes, indsendelsesfrister samt formatkrav.Vejledningen erstatter Finanstilsynets vejledning nr. 10220 af 17. december 2019.(Offentliggjort den 27. juni 2024, [link](https://www.retsinformation.dk/eli/retsinfo/2024/9461)) |
| 1. **EU-REGULERING (forordninger)**
 |
| * 1. **Niveau 1**
 |
| **Europa-Parlamentets og Rådets forordning (EU) 2024/1620 af 31. maj 2024 om oprettelse af Myndigheden for Bekæmpelse af Hvidvask af Penge og Finansiering af Terrorisme og om ændring af forordning (EU) nr. 1093/2010, (EU) nr. 1094/2010 og (EU) nr. 1095/2010**Forordningen (AMLA-R) opretter en ny EU-myndighed for bekæmpelse af hvidvask af penge og finansiering af terrorisme (AMLA).AMLA skal bl.a.: i) udpege og vurdere ML/TF-risici og trusler i EU samt risici og trusler, der hidrører fra lande uden for EU, ii) sikre tilsyn af høj kvalitet inden for bekæmpelse af hvidvask af penge og finansiering af terrorisme i EU ogiii) bidrage til tilsynsmæssig konvergens på området. Myndigheden vil bl.a. få direkte tilsynsbeføjelser over for visse typer særligt risikofyldte institutter med grænseoverskridende tilstedeværelse.Forordningen finder i udgangspunktet anvendelse fra den 1. juli 2025.(Offentliggjort den 19. juni 2024, [link](https://eur-lex.europa.eu/legal-content/DA/TXT/?uri=OJ:L_202401620))**Europa-Parlamentets og Rådets forordning (EU) 2024/1624 af 31. maj 2024 om forebyggende foranstaltninger mod anvendelse af det finansielle system til hvidvask af penge eller finansiering af terrorisme**Forordningen (AMLR) skal afløse det gældende hvidvaskdirektiv for at undgå forskelle i reguleringen i medlemsstaterne. Myndighedsudøvelsen på nationalt plan reguleres dog fortsat i et direktiv (AMLD 6).Der er foretaget en række tilpasninger af reglernes indhold. Bl.a. nedsættes grænsen for reglernes anvendelse på lejlighedsvise transaktioner til EUR 10.000. Endvidere uddybes kravene til interne politikker, kontroller og procedurer nærmere, herunder på koncernniveau. Krav i forbindelse med bl.a. tredjelande, PEP’er, reelt ejerskab og mistænkelige transaktioner opdateres og uddybes.Visse regler vil blive yderligere uddybet ved niveau 2-regler.Forordningen finder i udgangspunktet anvendelse fra den 10. juli 2027.(Offentliggjort den 19. juni 2024, [link](https://eur-lex.europa.eu/legal-content/DA/TXT/?uri=OJ:L_202401624)) |
| * 1. **Niveau 2**
 |
| **Kommissionens delegerede forordning (EU) 2024/1771 af 13. marts 2024 om supplerende regler til Europa-Parlamentets og Rådets forordning (EU) 2019/2033 for så vidt angår reguleringsmæssige tekniske standarder, som præciserer omfanget af og metoderne til tilsynsmæssig konsolidering af en investeringsselskabskoncern**Denne niveau 2-forordning under IFR præciserer anvendelsesområdet for og metoderne til konsolidering af tilsyn med investeringsselskabskoncerner. Det sker navnlig med henblik på beregning af faste omkostninger og permanente minimumskapitalkrav, K-faktorkravet på grundlag af den konsoliderede situation, samt metoden og de nødvendige detaljer til korrekt gennemførelse af IFR artikel 7, stk. 2.Forordningen finder anvendelse fra den 15. juli 2024.(Offentliggjort den 25. juni 2024, [link](https://eur-lex.europa.eu/legal-content/DA/TXT/?uri=OJ:L_202401771))**Kommissionens delegerede forordning (EU) 2024/1772 af 13. marts 2024 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer kriterierne for klassificering af IKT-relaterede hændelser og cybertrusler, fastsætter væsentlighedstærskler og præciserer de nærmere oplysninger om indberetninger af større hændelser**Der er tale om en delegeret forordning under DORA, der yderligere præciserer: i) kriterierne for klassificering og bestemmelse af virkningen af IKT-relaterede hændelser, ii) de kriterier, som de kompetente myndigheder skal anvende med henblik på at vurdere relevansen af større IKT-relaterede hændelser, og iii) kriterierne for klassificering af cybertrusler som betydelige.(Offentliggjort den 25. juni 2024, [link](https://eur-lex.europa.eu/legal-content/DA/TXT/?uri=OJ:L_202401772))**Kommissionens delegerede forordning (EU) 2024/1773 af 13. marts 2024 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer det detaljerede indhold af politikken vedrørende de kontraktlige ordninger for brugen af IKT-tjenester, der understøtter kritiske eller vigtige funktioner, og som leveres af tredjepartsudbydere af IKT-tjenester**Der er tale om en delegeret forordning under DORA, som præciserer de nærmere krav til virksomhedernes politikker for brugen af IKT-tjenester, der understøtter kritiske eller vigtige funktioner leveret af tredjepartsudbydere af IKT-tjenester. (Offentliggjort den 25. juni 2024, [link](https://eur-lex.europa.eu/legal-content/DA/TXT/?uri=OJ:L_202401773))**Kommissionens delegerede forordning (EU) 2024/1774 af 13. marts 2024 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer IKT-risikostyringsværktøjer, -metoder, -processer og -politikker og den forenklede ramme for IKT-risikostyring**Der er tale om en delegeret forordning under DORA, som indeholder regler for yderligere harmonisering af IKT-risikostyringsværktøjer, -metoder, -processer og -politikker. (Offentliggjort den 25. juni 2024, [link](https://eur-lex.europa.eu/legal-content/DA/TXT/?uri=OJ:L_202401774)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (intet nyt) |
| * 1. **ESMA**
 |
| (intet nyt) |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* 

*Oversigten er redigeret af advokat og partner Camilla Søborg,* *cas@capitallawcph.dk**, tlf. 53500914, som du kan rette henvendelse til, hvis du har kommentarer eller spørgsmål.*



Capital Law CPH Advokater I/S,CVR-nr. 42075000, Hellerupvej 5, DK-2900 Hellerup